CELEX: 32021D0215(02)
Language: hu
Date: 2020-12-02 00:00:00
Title: A Bizottság határozata (2020. december 2.) a fizetési rendszerekkel foglalkozó piaci szakértői csoport felállításáról szóló 2011/C 253/04 határozatnak az érvényességi ideje tekintetében történő módosításáról 2021/C 52 I/02

2021.2.15.   
               
               
                  HU
               
               
                  Az Európai Unió Hivatalos Lapja
               
               
                  CI 52/3
               
            
         A BIZOTTSÁG HATÁROZATA
         (2020. december 2.)
         a fizetési rendszerekkel foglalkozó piaci szakértői csoport felállításáról szóló 2011/C 253/04 határozatnak az érvényességi ideje tekintetében történő módosításáról
         (2021/C 52 I/02)
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         mivel:
         
                     (1)
                  
                  
                     A Bizottság 2011. augusztus 29-i 2011/C 253/04 határozatával (1) létrehozta a fizetési rendszerekkel foglalkozó piaci szakértői csoportot. Az említett határozatot 2020. december 31-ig kell alkalmazni. A szakértői csoport hivatalos platformként lehetővé teszi, hogy a Bizottság strukturált eszmecserét folytasson a piaci szereplőkkel az (EU) 2015/2366 európai parlamenti és tanácsi irányelv (2) végrehajtásával és értelmezésével kapcsolatos kérdésekről.
                  
               
                     (2)
                  
                  
                     A Bizottság 2020. szeptember 24-én elfogadta az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának címzett közleményét az uniós lakossági pénzforgalmi stratégiáról (3).
                  
               
                     (3)
                  
                  
                     Európa-szerte több szervezet, például a Kártyapiaci Érdekképviseleti Szövetség, a Kis Összegű Euró-pénzforgalmi Tanács és az Európai Pénzforgalmi Tanács is számos kezdeményezést indított a piac szabványosítása és innovativitásának fokozása érdekében. E kezdeményezésekre tekintettel továbbra is szükség van egy olyan hivatalos fórumra, amely lehetővé teszi az érdekelt felek számára, hogy strukturált eszmecserét folytassanak az e fejleményekkel kapcsolatos kérdésekről. Ezért helyénvaló, hogy a fizetési rendszerekkel foglalkozó piaci szakértői csoport további öt évig folytassa munkáját.
                  
               
                     (4)
                  
                  
                     A 2011. augusztus 29-i 2011/C 253/04 határozatot ezért ennek megfelelően módosítani kell,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A 2011. augusztus 29-i 2011/C 253/04 határozat 8. cikkében a „2020. december 31.” dátum helyébe a „2025. december 31.” dátum lép.
         
         
            Kelt Brüsszelben, 2020. december 2-án.
            
               
                  a Bizottság részéről
               
               Mairead McGUINNESS
               
                  a Bizottság tagja
               
            
         
         
            (1)  A Bizottság határozata (2011. augusztus 29.) fizetési rendszerekkel foglalkozó piaci szakértői csoport felállításáról (HL C 253., 2011.8.30., 3. o.).
         
            (2)  Az Európai Parlament és a Tanács (EU) 2015/2366 irányelve (2015. november 25.) a belső piaci pénzforgalmi szolgáltatásokról és a 2002/65/EK, a 2009/110/EK és a 2013/36/EU irányelv és az 1093/2010/EU rendelet módosításáról, valamint a 2007/64/EK irányelv hatályon kívül helyezéséről (HL L 337., 2015.12.23., 35. o.).
         
            (3)  COM(2020) 592 final.